സൂപ്പര്ചാര്ജേഴ്സിന് വിജയം, വീണ്ടും മികവ് പുലര്ത്തി ജെമീമ റോഡ്രിഗസ് ദി ഹണ്ട്രെഡില് ഇന്നലെ നടന്ന മത്സരത്തില് ട്രെന്റ് റോക്കറ്റ്സിനെതിരെ മികച്ച വിജയം നേടി നോര്ത്തേണ് സൂപ്പര്ചാര്ജേഴ്സ്. ആദ്യം ബാറ്റ് ചെയ്ത ടീം 100 പന്തില് 1497 എന്ന സ്കോര് നേടിയപ്പോള് 41 പന്തില് 60 റണ്സ് നേടിയ ജെമീമ റോഡ്രിഗസും 13 പന്തില് 31 റണ്സ് നേടിയ ലോറ കിമ്മിന്സും ആയിരുന്നു മികവ് പുലര്ത്തിയത്. ലോറന് വിന്ഫീല്ഡ് ഹില് 33 റണ്സ് നേടി. 4 വിക്കറ്റ് നേടിയ സാമിജോ ജോണ്സണ് ട്രെന്റിന് വേണ്ടി മികവ് പുലര്ത്തി. മറുപടി ബാറ്റിംഗിനിറങ്ങിയ ട്രെന്റിന് 122 റണ്സ് മാത്രമേ നേടാനായുള്ളു. 43 റണ്സുമായി കാത്തറിന് ബ്രണ്ട് ടോപ് സ്കോറര് ആയപ്പോള് നത്താലി സ്കിവര് 33 റണ്സ് നേടി. കേറ്റി ലെവിക്കും അലീസ് ഡേവിഡ്സണ് റിച്ചാര്ഡ്സും സൂപ്പര്ചാര്ജേഴ്സിന് വേണ്ടി രണ്ട് വീതം വിക്കറ്റ് നേടിയപ്പോള് ടീം 27 റണ്സ് വിജയം കൈവരിച്ചു.